Slík hugsun er nefnd bjarghyggja ( e. foundationalism ) , en franski heimspekingurinn René Descartes ( 1596 - 1650 ) er einn frægasti forvígismaður hennar . Önnur þekkt kenning um þekkingu er samkvæmnishyggja ( e. coherentism ) . Þeir sem aðhyllast hana líta á þekkingu sem net samtengdra staðhæfinga og telja því að ekki sé hægt að meta einstakar staðreyndir úr samhengi heldur verði að meta þekkingarvef okkar í heild sinni . Þegar þekkingin er svona samtvinnuð geta vísindamenn lent í vandræðum reynist nýjar staðreyndir í trássi við eldri þekkingu . Þannig lýsti vísindaheimspekingurinn Ottó Neurath ( 1882 – 1945 ) hlutskipti vísindamanna : ... eins og sjófarendur sem verða að endurbyggja skip sitt á reginhafi án þess að eiga þess nokkurn kost að færa það í slipp og hluta í sundur og byggja að nýju úr bestu viðum .